
UZNESENIE VLÁDY SLOVENSKEJ REPUBLIKY

č. 521
z 3. októbra 2012
k návrhu na schválenie účasti Slovenskej republiky na zvýšení základného imania Európskej investičnej banky a prehľad využívania všetkých nástrojov Európskej investičnej banky v podmienkach Slovenskej republiky v programovom období 2007 až 2013 a identifikovanie možnosti ich využitia vrátane projektových dlhopisov na infraštrukturálne projekty v Slovenskej republike v programovom období 2014 až 2020
	Číslo materiálu:
	33976/2012

	Predkladateľ:
	podpredseda vlády a minister financií


Vláda

A. schvaľuje

A.1. účasť Slovenskej republiky na zvýšení základného imania Európskej investičnej banky vo výške 25 999 500 eur;

B. berie na vedomie

B.1. prehľad využívania všetkých nástrojov Európskej investičnej banky v podmienkach Slovenskej republiky v programovom období 2007 až 2013 a identifikovanie možnosti ich využitia vrátane projektových dlhopisov na infraštrukturálne projekty v Slovenskej republike v programovom období 2014 až 2020;

C. ukladá

podpredsedovi vlády a ministrovi financií

C.1. zaslať súhlasné stanovisko k hlasovaniu Rady guvernérov Európskej investičnej banky k zvýšeniu základného imania Európskej investičnej banky

do 31. októbra 2012

C.2. zabezpečiť financovanie splateného podielu Slovenskej republiky na základnom imaní v rámci zvýšenia základného imania Európskej investičnej banky zo štátnych finančných aktív v priebehu rokov 2013 až 2015

kontrolný termín: 31. marec 2013 až 2015
C.3. uhradiť v priebehu rokov 2013 až 2015 zo štátnych finančných aktív podiel Slovenskej republiky na splatenom základnom imaní v rámci zvýšenia základného imania Európskej investičnej banky

kontrolný termín: 31. marec 2013 až 2015.
Vykoná:
podpredseda vlády a minister financií 

Na vedomie:
podpredseda vlády a minister zahraničných vecí a európskych záležitostí
minister dopravy, výstavby a regionálneho rozvoja

minister hospodárstva 

minister pôdohospodárstva a rozvoja vidieka

